अरुण की कहानी 1976 में शुरू होती है. वह एक मिल मज़दूर का बेटा है और दोस्तों के साथ मिलकर गुंडागर्दी की हरकतें करने लगता है. फिर उसका गैंग बनता है और वह भाई के लिए काम करने लगता है. भाई का नाम तो नहीं आता नहीं लेकिन यह साफ़ हो जाता है कि वह दाऊद ही है. लेकिन अरुण में एक बेचैनी है और वह अपना काम अलग से करना चाहता है. इसी चक्कर में वह भाई से दुश्मनी ले लेता है. अरुण की कहानी को कई लोगों के माध्यम से बताने की कोशिश की गई है. कहानी एकदम सामान्य है और फ़िल्म कोई भी थ्रिल पैदा नहीं करती है.